google/wiki40b huggingface dataset:
Aleksandras Mikolajus Liubomirskis

Biografija

Lenkijos magnatų Liubomirskių giminės atstovas, herbo „Šreniava“ savininkas. Rusios ir Krokuvos vaivados Stanislavo Liubomirskio (1583–1649) vyresnysis sūnus nuo vedybų su Sofija Aleksandrovna Ostrogiške (1595–1622). Jaunesnieji broliai – Karūnos lauko etmonas Jurgis Sebastijonas Liubomirskis (1616–1667) ir Karūnos didysis pataurininkis Konstantinas Jackus Liubomirskis (1620–1663).
1643 metais Aleksandras Mikolajus Liubomirskis buvo pataurininkis Lenkijos karalienės Cecilijos Renatos Austrės, Vladislavo I Vazos pirmosios žmonos, dvare. 1645 metais gavo Karūnos didžiojo žirgininko pareigybę. 1668 metais Aleksandras Mikolajus Liubomirskis paskirtas Krokuvos vaivada.
1668 metais po Jono II Kazimiero Vazos atsistatydinimo nuo sosto palaikė Pfalco kurfiursto Pilypo Vilhelmo kandidatūrą.
Jam priklausė dvi pilys (Višnicas ir Ržemenas), 3 miestai, 120 kaimų, 57 palivarkai ir 7 seniūnijos.
Alantos technologijos ir verslo mokykla

VšĮ Alantos technologijos ir verslo mokykla yra Molėtų rajone, Alantos seniūnijoje, Naujasodžio kaime, šalia Alantos dvaro ir Virintos upės.
Žemės ūkio mokykla įkurta 1959 m. Alantos dvaro rūmuose. Septintame – aštuntame dešimtmetyje pagal individualų projektą pastatytas mokymo kompleksas, kuriame yra aktų ir sporto salės, moderniai įrengtos auditorijos, kabinetai ir laboratorijos. Mokykloje mokosi 500 moksleivių ir studentų, dirba beveik 50 pedagogų. Išleista daugiau nei 3000 absolventų.
Įrengti bendrabučiai. Teikiamos specialybės: staliaus, statybininko, kasininko, virėjo, barmeno, automobilių remontininko, prekybininko, draudimo konsultanto, vairuotojo - ekspeditoriaus.
Šiuo metu direktoriaus pareigas eina Vladas Pusvaškis.
2007 m. gegužės 3–5 d. Alantos technologijos ir verslo mokykloje vyko XIX respublikinė geografų olimpiada.
Siobhan Donaghy

Vaikystė

Siobhán Donaghy gimė Londone, Anglijoje, 1984 m. birželio 14 d. Ji turi dvi seseris Bevin ir Róisín. Pastaroji dirba kaip Siobhán visažistė. Siobhán yra airių ir marokiečių kilmės. Ji dainuoja nuo 12 metų, ir ją atrado buvęs All Saints vadybininkas Ron Tom, kuris po to dirbo su „Sugababes“.

2001–2002 m.: paliekant „Sugababes“

Per gan sunkų „Sugababes“ turą Donaghy galiausiai tapo vis labiau nelaiminga dėl savo pozicijos grupėje. Per Japonijai skirtą reklaminę kelionę ji paliko grupę. Priežastis kodėl ji paliko grupę, yra, kad Siobhán norėjo pasinerti į mados pasaulį. Tačiau, dėl šio įvykio Mutya ir Keisha ilgai nesigraužė ir netrukus grupė vėl tapo trio, kai prie dviejų tikrųjų narių prisijungė Heidi Range – grupės „Atomic Kitten“ įkūrėja.
Siobhán pati pasakė, jog priežastis kodėl ji paliko grupę buvo Keisha Buchanan, kurią jinai apibūdino kaip „chuliganę“. Ji dėl to tapo labai prislėgta, kol galiausiai jai buvo diagnozuota klinikinė depresija. Ir ji toliau negalėjo būti Sugababes nare.
„Overloaded: The Singles Collection“ yra „Sugababes“ geriausių hitų albumas, kuris buvo išleistas 2006 m. lapkričio 13. Nors buvo žadėta jog visos dainos su Mutya Buena ir Donaghy bus perdainuotos Heidi Range ir Amelle Berrabah, tačiau šiame albume buvo galima girdėti „Sugababes“ palikusių narių balsus.

2008–dabartis: trečiasis studijinis albumas

Siobhan viename koncerte pranešė, jog ji dirba prie naujojo albumo, kuris turėtų pasirodyti 2009 metais ir, kad jį prodiusuoja naujas prodiuseris Anthony Asher, ir kad albume bus daugiau šokio motyvų.

Kiti užsiėmimai

Donaghy buvo pritariantysis balsas grupės „Mattafix“ albume „Signs Of A Struggle“ ir „Morcheeba“ albume „The Antidote“. Taip pat Siobhan kartais dirba DJ.
Raganų šluotos

Raganų šluotos – augalų ligos, kurias sukelia kai kurie ragangrybinių (Taphrinaceae) šeimos aukšliagrybiai. Dar kitaip vadinama laumių šluotomis. Ant šakų išauga puokštės plonų ir trumpų su neišsivysčiusiais lapais šakelių. Galima sumaišyti su parazitiniu augalu amalu, kuris yra visą laiką žaliuojantis.
Kalvelių Aušros gimnazija

Istorija

1939–1940 m. Kalveliuose veikė lietuviškos klasės. 1967 m. Kalvelių vidurinėje mokykloje (dėstyta lenkų bei rusų kalbomis) vėl įsteigtos 1-4 lietuviškos klasės, kuriose mokėsi 10 mokinių (mokytoja A. Piščakienė). 1971 m. šios klasės panaikintos. 1987 m. į lietuviškas klases atėjo 7 pradinukai (mokytoja R. Skripkienė).
1990 m. atkūrus Lietuvos nepriklausomybę, lietuviška pradinė mokykla išaugo į pagrindinę. 1993 m. lietuviškos klasės atskirtos nuo Kalvelių vidurinės mokyklos rusų bei lenkų klasių ir perkeltos į vaikų darželio antrojo aukšto patalpas: įsteigta Kalvelių pagrindinė mokykla (lietuvių mokomąja kalba), kurioje mokėsi 39 1-7 klasių mokiniai ir dirbo 6 mokytojai: A. Piščakienė, R. Skripkienė, N. Janušauskienė, J. Pašutienė, R. Dikaitė ir A. Kazlionkaitė. Mokyklos direktore paskirta Albina Piščakienė. 1997 m. liepos 30 d. Vilniaus rajono savivaldybės Tarybos sprendimu Nr. 26 Kalvelių pagrindinė mokykla reorganizuota į vidurinę. Ji pavadinta Kalvelių 2-ąja vidurine mokykla. 1996 m. pradėtas spręsti naujos mokyklos statybos klausimas. Vilniaus rajono savivaldybės Valdyba 1997 m. liepos 7 d. sprendimu Nr. 193 pritarė detalaus plano projektui, vidurinės mokyklos statybai. Mokykla buvo statoma 1997–2005 m. 2001 m. atidarytas naujas pradinių klasių korpusas, 2003 m. – II korpusas, 2005 m. – III korpusas. 2012 m. mokykla reorganizuota į Kalvelių „Aušros“ gimnaziją.
Algirdo Brazausko fondas

Algirdo Brazausko fondas – taip vad. politinis (paramos) fondas, veikiantis Lietuvoje.
Fondo veiklos tikslas yra skatinti ir remti modernaus politinio mąstymo formavimąsi Lietuvoje.

Veikla

Fondas savo tikslą igyvendina:
populiarindamas profesinį bei mokslinį požiūrį į politiką, vykdydamas leidybą, leisdamas periodinį leidinį apie fondo veiklą, rengdamas mokslines ir praktines konferencijas bei seminarus aktualiais politikos klausimais.
Taip pat rengdamas, organizuodamas ir visiškai ar iš dalies finansuodamas mokomąsias programas ir ivairių sričių specialistų mokymą bei kvalifikacijos kėlimą, siųsdamas jaunus politikus ir politologus į stažuotes užsienyje, suteikdamas finansinę paramą jauniems gabiems, politikams, politinių mokslų dėstytojams ir studentams.
Fondas analizuoja užsienio politikos, valstybės valdymo ir kitas aktualias problemas bei teikdamas siūlymus, kaip jas spręsti; bendradarbiauja su savo šalies ir užsienio fiziniais bei juridiniais asmenimis ir institucijomis, kurių veikla atitinka Fondo tikslus.
Sumidos seniūnija

Istorija

Sumidos seniūnija įkurta 1947 m. kovo 15 d. Prieš tai jos vietoje buvo Hondžio ir Mukodžimos seniūnijos.

Geografija

Dalį Sumidos sienų su kitais miestais žymi Arakavos ir Sumidos upės. Šiaurėje seniūnija ribojasi su Adačiu, šiaurės vakaruose – su Arakava, rytuose – su Kacušika, pietryčiuose – su Edogava, vakaruose – su Taitu, pietvakariuose – su Čiūo ir pietuose – su Kotu.

Simboliai

Oficiali gėlė – azalija, medis – sakura.
Vija Artmanė

Vija Artmanė (1929 m. rugpjūčio 21 d. Tukume, Latvija- 2008 m. spalio 11 d. Rygoje) – latvių kino ir teatro aktorė, TSRS liaudies artistė (1969), viena žymiausių tarybinių aktorių.

Biografija

1946 m. baigė Rygos J. Rainio Meninio teatro aktorinę studiją ir iki 1998 m. dirbo šiame teatre. 1999 m. perėjo dirbti į Rygos jaunimo teatrą.
Kine debiutavo 1956 m. Žinomiausiais vaidmenimis tapo Sonia filme "Savas kraujas" (1963 m.) ir Ona V. Žalakevičiaus filme "Niekas nenorėjo mirti" (1966 m.).

1964 ir 1968 m. tapo Sąjunginių kino festivalių laureate.
Jos 50-mečiui Rygos kino studijoje ekranizuotas S. Moemo romanas "Teatras", kuriame V. Artmane sukūrė pagrindinį Džiulijos Lambert vaidmenį. Apie aktorę sukurti du dokumentiniai filmai "Pokalbis su karaliene" (1980 m.) ir "Nuskriausta karalienė. Vija Artmanė" (2007 m.), parašytos trys knygos.
Vija Artmene aktyviai dalyvavo tarybinės Latvijos visuomeniniame gyvenime- buvo kandidatė į Latvijos KP CK narius, vadovavo Latvijos TSR teatro darbuotojų sąjungai, buvo tarybinio Taikos gynimo komiteto narė, apdovanota daugeliu valstybinių TSRS apdovanojimų. Latvijos Trijų žvaigždžių ordino kavalierė. Jos vardu 1968 m. pavadintas asteroidas (4136 Artmane).
Ruginių senosios kapinės

Vieta

Įrengtos šiaurės rytų – pietvakarių kryptimi pailgoje kalvelėje, esančioje į pietryčius nuo Skroblupio ir bevardžio jo intako santakos. Laidojimo žymių nėra, apaugusios mišriu mišku. Didesnė kalvos dalis nukasta, išliko tik pietvakarė dalis.
Teritorijos plotas – 0,06 ha.

Istorija

Veikė XVIII – XIX a. Jose laidoti Ruginių kaimo gyventojai. Vadinamos Senkapiais, Marų kapeliais. Kapinėse seniau stovėjo keli aukšti ąžuoliniai kryžiai, kurie XX a. pirmoje pusėje sunyko. XX a. 7 dešimtmetyje Kretingos tarybinis ūkis didesniąją kapinių dalį nukasė, kasdamas žvyrą statyboms ir kelių remontui. Žvyrduobėse buvo rasta žmonių kaulų, žalvarinių ir geležinių įkapių.
1993 m. įrašytos į naujai išaiškinamų istorijos ir kultūros paminklų sąrašą, saugomos kaip į kultūros vertybių registrą įrašytas (registrinis) objektas.
Florisantės fosilijų klodai

Florisantės fosilijų klodai yra JAV, Kolorado valstijoje. Šie fosilijų klodai slūgso aukštai kalnų slėnyje, netoli Kolorado šaltinių. Čia yra suakmenėjusių augalų ir gyvūnų, gyvenusių šiose vietose prieš 34 mln. metų, liekanų - nuo didžiulių suakmenėjusių sekvojų ir puikiausiai išsilaikusių senovinių drugelių. Šie klodai - vertingi radiniai, kurie byloja apie senovinį egzistavusį pasaulį. Išsiveržus ugnikalniams milžniškus medžius apklojo lavos ir pelenų sluosknis. Stambiausias iš jų - Rex arbrae (Miškų karalius) yra gigantiškas rąstgalys, išsikišęs daugiau kaip 4 m. nuo žemės, jo skersmuo yra 23 m.
Juozas Berlickas

Biografija

2001 m. baigė Alytaus aukštesniąją verslo mokyklą, buvo mokyklos studentų atstovybės prezidentas.
Nuo 1999 m. Lietuvos socialdemokratų partijos Alytaus skyriaus narys.
2001–2002 m. Alytaus miesto savivaldybės tarybos narys.
2000 m. Jaunųjų politikų tarybos pirmininkas.
Vincas Balickas

Biografija

Baigė Vienos aukštąją komercijos mokyklą.
1929–1931 m. dirbo Lietuvos banke, nuo 1931 m. Užsienio reikalų ministerijoje. 1938–1967 m. Lietuvos pasiuntinybės Londone ekonomikos ir prekybos patarėjas. 1967–1991 m. Lietuvos misijos Didžiojoje Britanijoje laikinasis reikalų patikėtinis, 1968 m. sausio 22 d. Didžiosios Britanijos vyriausybė jam pripažino chargé d’affaires titulą. Išsaugojo Lietuvos Respublikos atstovavimą ir atstovybę Didžiojoje Britanijoje. 1991–1993 m. Lietuvos Respublikos nepaprastasis ir įgaliotasis ambasadorius Didžiojoje Britanijoje ir Airijoje. 1993 m. atsistatydino ir iki mirties ėjo Lietuvos ambasados Londone garbės patarėjo pareigas. Dalyvavo Didžiosios Britanijos lietuvių sąjungos veikloje.
Dovilė Rapulskienė

Biografija

1979 m. baigė Lietuvos žemės ūkio akademiją, žemės ūkio buhalterinės apskaitos ekonomistas.
VSDFV Vilkaviškio skyriaus vyr. specialistė įmokoms, 2005 m. direktoriaus pavaduotoja įmokoms, paslaugoms ir nedarbingumo kontrolei.
Lietuvos socialdemokratų partijos Vilkaviškio rajono skyriaus narė.
2007–2011 m. ir nuo 2011 m. Vilkaviškio rajono savivaldybės tarybos narė. 
Kaimo bendruomenės „Virbalio vartai“ narė. Sutuoktinis Ričardas, vaikai Indrė, Agnė
Humanitarinis dienos racionas

Humanitarinis dienos racionas yra maisto paketai, naudojami įvykus humanitarinė krizei. Kiekvienas paketas tenkina visos dienos maisto poreikį žmogui, tai sudaro apie 2 200 kalorijų. Šie paketai galioja 3 metus ir yra pritaikyti visų etninių ir religinių grupių naudojimui. Taip pat paketas yra pagamintas taip, jog nebūtų pažeistas metimo iš lėktuvo be parašiuto metu. Šių paketų kaina sudaro apie 20 % pilnai paruošto maisto kainos.
Pirmą kartą humanitariniai dienos racionai buvo panaudoti 1993 m. Bosnijos pilietiniame kare.
Islamo revoliucijos gvardija

Pavadinimas

Irane įprasta valstybines organizacijas vadinti vienžodžiais pavadinimais, kurie paprastai atspindi jų funkciją. IRG Irane dažniausiai vadinama Sepāh ('Armija'). Armiją reiškia ir Artesh, tačiau Sepāh reiškia daugiau 'saugumo armija', priešingai negu Artesh, kuris reiškia daugiau 'karinė, militaristinė armija' ir atitinka Irano kariuomenę. Irano vyriausybė ir žiniasklaida IRG dažnai vadina Sepāh e Pāsdārān ('sargybinių armija'), vartoja ir Pāsdārān e Enqelāb (پاسداران انقلاب, 'revoliuciniai sargybiniai') bei Pāsdārān (پاسداران, sargybiniai).
JAV vyriausybė ir angliakalbė žiniasklaida paprastai naudoja pavadinimą Iranian Revolutionary Guards (IRG; 'Irano revoliucinė gvardija'). Kitas pavadinimas, dažnai naudojamas JAV žiniasklaidos, yra Iranian Revolutionary Guard Corps (IRGC; 'Irano revoliucinės gvardijos korpusas'), nors ši karinė institucija kitur retai vadinama korpusu.
Lietuviškoje žiniasklaidoje dažniausiai naudojamas pažodinis vertimas iš amerikietiško varianto Islamo revoliucijos sargybinių korpusas. Oficialiuose ES dokumentų lietuviškuose vertimuose naudojami tiek Islamo revoliucijos sargybinių korpusas, tiek Islamo revoliucijos gvardija

Sausumos pajėgos

IISS leidinys „IISS Military Balance 2007“ teigia, kad IRG turi iki 20 pėstininkų divizijų, kelias atskirąsias pėstininkų brigadas ir vieną oro desantininkų brigadą.

Jūrų pajėgos

IISS mano, kad IRG jūrų pajėgos turi 20 tūkst. karių, iš kurių 5 tūkst. yra jūrų pėstininkai, tarnaujantys jūrų pėstininkų brigadoje iš 3 ar 4 batalionų. Šios jūrų pajėgos ginkluotėje turi kranto gynybos ginklų (kelias priešlaivinių raketų baterijas ir kelias kranto artilerijos baterijas), apie 40 patrulinių katerių ir 10 kiniškų Houdang greitųjų atakos katerių.

Oro pajėgos

IISS duomenimis IRG oro pajėgos savo sudėtyje be aviacijos turi Irano strategines raketų pajėgas – raketų Šahab-1 ir Šahab-2 brigadą su 12-18 leidimo įrenginių ir raketų Šahab-3 dalinį. Pastarasis, manoma, yra bataliono dydžio, turi 6 vienraketes leidimo mašinas, kurių kiekviena turi 4 raketas Šahab-3.

Quds pajėgos

Elitinės Quds pajėgos yra specialiosios paskirties dalinys, turintis 2-5 tūkst. karių ir užsiimantis operacijomis užsienyje.

JAV apibūdina šias pajėgas kaip teroristinę organizaciją, remiančią kovotojus Irake, Libane, Afganistane.

Istorija

IRG buvo suformuota 1979 m. gegužės mėn. kaip ajatolai Chomeiniui lojalios pajėgos. Vėliau tapo įprastinės Irano kariuomenės analogu ir dalyvavo Irano-Irako kare. Blogai pagarsėjo masinėmis žmonių atakomis (angl. human wave attacks), pvz., operacijos „Ramadanas“ metu, kai buvo puolama Basra.
Druskininkų švietimo centras

Istorija

Įkurtas 2004 m. birželio 17 d.,  siekiant sudaryti miesto pedagogams galimybes tobulinti savo kvalifikaciją, nuolat atnaujinti ir gilinti metodines bei dalykines žinias, plėtoti profesinę kompetenciją. Atsižvelgiant į kintančios visuomenės poreikius, tarp jų - ir į poreikį mokytis visą gyvenimą, Švietimo centras vykdo formalųjį ugdymą bei neformalųjį suaugusiųjų švietimą, padeda savivaldybės gyventojams tenkinti savišvietos poreikius, plėtoti savo kultūrinius interesus, skatina ir diegia pažangias iniciatyvas (ieško būdų ir galimybių juos tenkinti), palaiko, plėtoja ir įgyvendina savivaldybės bendruomenei aktualias idėjas ir projektus.
Šiaurės jūrų kelias

Šiaurės jūrų kelias (rus. Се́верный морско́й путь) – Rusijos laivybinė magistralė Arktyje, jungianti europinę ir azijinę Rusijos dalis per Arkties vandenyno jūras.
Ilgis nuo Archangelsko iki Providenijos – 6 700 km, nuo Archangelsko iki Vladivostoko – 11 400 km (Arkties ir Ramiojo vandenyno jūromis). Svarbiausia Arkties ekspedicijų bazė Archangelskas, svarbiausi uostai: Igarka, Dudinka, Diksonas, Tiksis, Pevekas, Providenija.
Navigacijos trukmė – 2–4 mėnesiai per metus, dažnai naudojami ledlaužiai. Gabenama kuras, technika, maisto produktai, mediena. Pirmoji per vieną navigaciją 1932 m. perplaukė Oto Šmito vadovaujama ekspedicija laivu „Сибиряков“.
Sunkinančios aplinkybės

Sunkinančios aplinkybės – aplinkybės, dėl kurių už padarytą teisės pažeidimą, nusikaltimą ir atsižvelgus į jas gali būti skiriamos griežčiausios pagal įstatymą numatytos bausmės.
Padarius nusižengimą ar nusikaltimą teisėjas ar pareigūnas atsižvelgęs į sunkinančias aplinkybes skirią didesnes ar net didžiausias nuobaudas ar bausmes numatytas įstatymais. Teisė spręsti, kiek didinti bausmę, priklauso teisėjui arba bausmę skiriančiam pareigūnui.
Augustė Emilija Janonytė

Biografija

Buvusi Šiaulių Juventos pagrindinės mokyklos ir Šiaulių I vaikų muzikos mokyklos, Nacionalinės M.K.Čiurlionio menų mokyklos neakivaizdinio skyriaus moksleivė. Dabar mokosi S. Sondeckio menų gimnazijoje, mokytoja – ekspertė Nijolė Prascevičienė.
Griežti smuiku Augustė pradėjo ketverių su puse metų. Penkerių ji jau dalyvavo pirmajame tarptautiniame konkurse ir laimėjo antrąją vietą. Penkerių su puse Valmieros senosios muzikos festivalyje Augustė Emilija pirmąkart koncertavo su dideliu orkestru. Grojo solo su tokiais kolektyvais, kaip Lietuvos valstybinis simfoninis orkestras, Lietuvos kamerinis orkestras, Kauno miesto simfoninis orkestras, Nacionalinės M. K. Čiurlionio menų mokyklos styginis orkestras, Šiaulių kamerinis orkestras ir kt.
Almantas Savonis

Karjera

A.Savonis sportinę karjerą pradėjo nuo 3 klasės. Iki Druskininkų Ryto gimnazijos 9 klasės puikių fizinių duomenų vaikiną treniravo Sporto mokyklos treneris Antanas Andrijauskas. Šoklų, lankstų, įgimtos žaibiškos reakcijos druskininkietį pastebėjo Kauno Granito meistrų komandos treneriai ir pasikvietė mokytis sportinėje klasėje Kaune, kur jis baigė vidurinę mokyklą. Vaikinas pagarsėjo ne tik kaip puikus vartininkas, bet ir kaip lengvaatletis, tapęs Kauno miesto šuolių į aukštį čempionu.
San Miljan de la Kogolijos vienuolynai

Ispanų raštijos lopšys

Vienuolynų vardai Suso ir Yuso senąja kastilų kalba reiškia atitinkamai „aukštutinis“ ir „žemutinis“. Aukštutinis vienuolynas yra senesnis, tikima, pastatytas vietoje, kur gyveno šventasis San Miljanas. Pastatai sumūryti iš smiltainio, yra būdingos romanų ir arabų architektūros. Taip pat Suso žinomas kaip vieta, kur buvo užrašyti pirmieji ispanų ir baskų kalbų sakiniai. UNESCO pripažįsta Suso kaip šiuolaikinės ispanų šnekamosios ir rašomosios kalbų gimimo vietą. Vienuolyno bibliotekoje saugomas senovinių rankraščių ritinių archyvas. Lotyniškas tekstas su ispanų ir baskų žodžių frazėmis yra žinomas kaip „Glosas Emilianenses“. 1977 m. vienuolyne buvo minimas ispanų kalbos gimimo tūkstantmetis. Taip pat Suso vienuolynas svarbus ir tuo, jog netolimame Berceo kaime gimė pirmasis ispanų poetas Gonzalo de Berceo. Jis XIII a. buvo palaidotas vienuolyno bažnyčios kriptoje.

Piligrimystės centrai

Krikščionybės tradicijos vienuolyne buvo išlaikytos šimtmečius, nuo šventojo San Miljano laikų, net ir valdant musulmonams. Tačiau vienuolinis gyvenimas pakito: nuo seno Suso vienuoliai buvo atsiskyrėliai, o vėliau įsikūrusiame Yuso vienuolyne susibūrė benediktinų bendruomenė. Suso vienuolynas buvo apleistas XIX a. Kuriam laikui Yuso vienuolynas taip pat buvo ištuštėjęs XIX a., tačiau buvo vėl atgaivintas. Dabar čia gyvuoja vienuolių augustinų bendruomenė, o dalis vienuolyno yra paversta viešbučiu. Abu vienuolynai yra žinomi piligrimystės centrai. Šiandien San Miljanas pritraukia piligrimų ir iš atokiau praeinančio Šv. Jokūbo kelio.
Griūvantys rūmai

Turinys

Ilgametės draugės Alisa ir Darlina, baigusios mokyklą, nusprendė vykti atostogų į Tailandą. Kadangi tėvai nebūtų pritarę tokiai kelionei, merginos jiems pasakė vykstančios į Havajus, o pačios įgyvendino savo planą.
Atsidūrusios Tailande, jos nerūpestingai leido laiką i susipažino su australu Niku Parksu. Po keleto dienų Nikas pasiūlo merginoms trumpam vykti į Honkongą ir nuperka lėktuvo bilietus, pats žadėdamas sutikti jas vietoje. Merginos nuvyksta į oro uostą, kur jas sulaiko policija, krepšyje rasdama heroino siuntą. Sutrikusios merginos atsiduria kalėjime, o teismas skiria joms 33 metų bausmę. Tėvai, desperatiškai mėgindami išgelbėti dukteris, nusamdo vietoje gyvenantį amerikietį advokatą Henrį Gryną, vadinamą „jankiu“, tačiau įveikti korumpuotą teisinę sistemą dar sudėtingiau negu išsiaiškinti, kokiu būdu narkotikai pateko į merginų krepšį...
Arvydiškė (Šiauliai)

Istorija

1950–1991 m. kaimas priklausė Gilvyčių tarybiniam ūkiui. Nugriautas pradėjus eksploatuoti Arvydiškių kalno karjerą.

Aplinkinės gyvenvietės

Gilvyčiai – 1,8 km
Šemetiškiai – 1,2 km
ŠIAULIAI – 19,7 km
Pociškė – 1,2 km
BUBIAI – 8 km
Sausio 13

Vardadieniai

Dargauda – Dargaudas – Dargenė (Dargė) – Dargenis – Dargilas – Gilvydė – Hiliaras – Ivas – Iveta (Iva) – Raimonda – Veronika (Vera) – Vidmantas
Genetinis lytinis potraukis

Genetinis lytinis potraukis (angl. genetic sexual attraction; GSA) – lytinis potraukis tarp artimų giminaičių (brolių seserų, pirmos ir antros eilės pusbrolių, tėvų ir jų vaikų), kurie pirmą kartą susitiko jau būdami suaugę.
Genetinis lytinis potraukis (GLP) gali susidaryti, pvz., broliams ir seserims, kurie buvo įvaikinti skirtingose šeimose, o užaugę, žinodami ar nežinodami apie savo kraujo giminystę, jie susitinka. Susitikus įvaikintiems ir jų giminaičiams GLP nutinka retai, tačiau paskutiniais metais daugėja tokių susitikimų, todėl daugėja ir GLP atvejų. Jei prasideda lytiniai santykiai, jie priskiriami incestui, todėl gali sukelti stresą abiem pusėms (incesto tabu).

Šis reiškinys, kai išsyk po gimimo atskirti brolis ir sesuo susitinka suaugę ir incestiškai įsimyli vienas kitą žinomi iš liaudies epų (pvz., suomių „Kalevalos“ tragiškas veikėjas Kullervo).
GLP tarp kartu ankstyvoje vaikystėje augusių žmonių, kaip kad būna su dauguma seserų ir brolių, būna labai retai. Nuo to apsaugo imprintingas – Vestermarko efektas, kurio paskirtis ir yra slopinti galimą incestą.

Kita

Romantinis anglų poetas lordas Baironas, manoma, turėjo GLP su savo netikra seserimi. Jie susitiko jau suaugę.
Puerto Suaresas

Istorija

Puerto Suaresas įkurtas 1875 m.
Namaste Sada Vatsale

Namaste Sada Vatsale (skr. नमस्ते सदा वत्सले - 'Nusilenkimas Tau per amžius, rūpestingoji') – malda, kuri esti Hindutvai priklausančio Indijos tautinio savanorių sąjūdžio (Rashtriya Swayamsevak Sangh, RSS) himnu. Tai yra privalomai atliekamas kūrinys per visus sąjūdžio susibūrimus. Kūrinys parašytas sanskritu profesoriaus Šri Narhar Narayan Bhide, vadovaujant judėjimo vadams K. B. Hedgewar ir M. S. Golwalkar. Vėliau malda buvo išversta į hindi ir kitas Indijos kalbas.
Šiandien aš, rytoj – tu!

Turinys

Po 5 metų, praleistų kalėjime už indėnės žmonos nužudymą, kurio jis nepadarė, į laisvę išeina buvęs turtingas paveldėtojas Bilas Kajova. Už likusius pinigus jis nusamdo 4 vyrus, kurie jam padėtų susidoroti su tikruoju nusikaltėliu Džeimsu Elfego.
Pastarasis, surinkęs indėnų ir dezertyrų gaują, plėšikauja prerijose ir niekas negali jo sulaikyti. Radę apiplėštą furgoną, persekiotojai pasidalina į 2 grupes. Bilas ir O‘Banonas atvyksta į nedidelį miestelį, kuriame susiduria su Elfego žmonėmis ir yra paimami į nelaisvę.
Išvydęs savo varžovą, Elfego ketina apiplėšti kariuomenės furgoną, gabenantį pinigus ir palikti įkalčius, vedančius pas Bilą, tačiau, pagrindinei gaujai išvykus, likę 3 samdiniai juos išvaduoja.
Bilas su savo žmonėmis leidžiasi į kelią, palikdamas aiškius pėdsakus ir taip viliodamas Elfego, kuris, pamatęs, kad įkaitai pabėgo, leidžiasi juos vytis. Galiausiai Bilas įvilioja juos į mišką, kuriame naktį imasi po vieną naikinti visą priešininko gaują.
The Roller Blade Seven

Kritika

Dažniausi yra du pagrindiniai kritikų požiūriai į šį filmą: arba labai prasti ir smerkiantys, arba labai giriantys ir aukšinantys. 1993iais metais interviu žurnale Entertainment Weekly režisierius Oliver Stone apie The roller blade seven pasakė "Vienas iš didžiausią įspudį paliekančių filmų, kurios tik kada nors mačiau"

Siužetas

Post-apokaliptiniame ateities pasaulyje veikėjas Reverend Donald (vaidina pats režisierius Donald G. Jackson) pasiunčia Hawk Goodman (vaidina Scott Shaw) išvaduoti Sister Sparrow iš blogojo Pharaoh (vaidina William Smith)
Vaga (žurnalas)

Vaga – mėnesinis visuomenės, kultūros ir pasaulėžiūros žurnalas, ėjęs 1931 m. kovo – gruodžio mėn. Kaune.

Istorija

Leido Mokslo ir švietimo draugija. Spausdino Varpo spaustuvė Kaune. Išėjo 10 numerių.
Svarstė sąžinės laisvės, pasaulėžiūros formavimo, demokratijos ir religijos sąsają, mokslo plėtotės, laisvosios minties sklaidos ir kt. temas.
Bendradarbiavo V. Čepinskas, Tadas Ivanauskas, Pranas Jodelė, Vincas Kvieska, Mykolas Romeris, Vincas Ruzgas, Andrius Rondomanskis, Jonas Šliūpas, T. Šulcas, Jonas Gudaitis-Vabalas, A. Vanagauskas ir kt.
Redagavo Vladas Dubas, Pranas Gudavičius-Gudas.